રિલાયન્સ ઈન્ડસ્ટ્રીઝ એશિયા, આફ્રિકા અને યુરોપમાં ઓઈલ ટ્રેડિંગ દ્વારા દેશની બીજા ક્રમની સૌથી મૂલ્યવાન લિસ્ટેડ કંપની છે. અત્યાર સુધી તેણે ભારતમાં ખાસ બિઝનેસ કર્યો નથી. રિલાયન્સ રિફાઈનરી મધ્યપૂર્વમાંથી આવતા ક્રૂડને પ્રોસેસ કરીને ચીન, જાપાન, સાઉથ કોરિયા અને તાઈવાન જેવા ઉત્તર એશિયાના દેશોમાં વેચતું હતું. પરંતુ તાજેતરના સમયમાં ભારતમાં ઓઈલની માંગ વધી ગઈ અને જાપાન કરતાં પણ વધી ગઈ એટલે રિલાયન્સે ઘરઆંગણે રિટેલ ફ્યૂઅલ સેક્ટરમાં રસ દાખવ્યો અને 1300 સર્વિસ સ્ટેશન સ્થાપ્યા. જોકે સરકારે તાજેતરમાં જ 4 ઓક્ટોબરે પેટ્રોલ અને ડીઝલના વિક્રમજનક ભાવ પર અંકુશ માટે નિયંત્રણ લાદ્યું તેને કારણે ઘરઆંગણે બિઝનેસ આગળ ધપાવવાની રિલાયન્સની યોજના પર અસર પડે તેવી શક્યતા છે. રિલાયન્સના શેરમાં 28 ઓગસ્ટની ટોચ પછીથી 20 ટકાનું કરેક્શન આવી ગયું છે.